
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



P.L.-X. 635/26.10.2004


Domnului deputat




Ovidiu Tiberiu Muşetescu,



Preşedintele Comisiei pentru buget, finanţe şi bănci

AVIZ

asupra proiectului de Lege privind stabilirea unor forme de sprijin financiar pentru unităţile de cult cu venituri mici sau fără venituri, ale micilor comunităţi de enoriaşi în dispersare aparţinând unităţilor de cult oficial recunoscute în ţară



În conformitate cu prevederile art.89 din Regulamentul Camerei Deputaţilor, 
cu modificările şi completările intervenite prin Hotărârea Camerei Deputaţilor nr.23/2003, Biroul permanent a trimis, Comisiei pentru drepturile omului,   culte şi problemele minorităţilor naţionale, cu adresa nr. P.L.-X. 635 din 27 octombrie 2004, spre dezbatere şi avizare, proiectul de Lege  privind stabilirea unor forme de sprijin financiar pentru unităţile de cult cu venituri mici sau fără venituri, ale micilor comunităţi de enoriaşi în dispersare aparţinând unităţilor de cult oficial recunoscute în ţară, înregistrat cu  nr.25/436/28.10.2004.



Membrii  comisiei  au  examinat  proiectul  de  lege,  în  şedinţa  din 09 noiembrie 2004, în conformitate cu prevederile art.60 din Regulamentul Camerei Deputaţilor şi, în urma dezbaterilor, au hotărât, cu majoritate de voturi, să îi acorde aviz favorabil, în forma adoptată de Senat, cu următorul amendament admis:

Nr.

crt.
Text adoptat de Senat
Text propus de comisie

(autorul amendamentului)


Motivare



0.
1.
2.
3.

1.
Titlul legii

“Lege privind stabilirea unor forme de sprijin financiar pentru unităţile de cult cu venituri mici sau fără venituri, ale micilor comunităţi de enoriaşi în dispersare aparţinând unităţilor de cult oficial recunoscute în ţară”.
1. Titlul legii  se modifică şi va avea următorul cuprins:

“Lege privind stabilirea unor forme de sprijin financiar pentru unităţile de cult cu venituri mici sau fără venituri”.

Wittstock Eberhard-Wolfgang – Grupul Parlamentar al Minorităţilor Naţionale
Forma propusă este mai clară, partea finală, eliminată din textul iniţial, regăsindu-se în cuprinsul legii.



În raport de obiectul şi conţinutul său, proiectul de lege face parte din categoria legilor ordinare. 

PREŞEDINTE,

Nicolae Păun

Întocmit:

Consilier   Onesia Babeş

